stanford-oval/wikipedia huggingface dataset:
פרסונה (סרט)
סרטים אחרים

סרטיו של דייוויד לינץ' 'מלהולנד דרייב' (2001) ו'אינלנד אמפייר' (2006) חולקים דמיון עם 'פרסונה' של ברגמן[דרוש מקור].
השפעתו של ברגמן ניכרת בעיקר בעבודתו של וודי אלן 'אשה אחרת (1988) הוא וריאציה של 'פרסונה' ו-'אהבה ומוות' (1975) מתייחס ל'פרסונה' בדקותיו האחרונות, שתי הדמויות ניצבות בשורה, אחת מביטה למצלמה והאחרת בזווית של תשעים מעלות., עם פיותיהם באותו מיקום, כמו ב'פרסונה'.
סרטו האקספרסיוניסטי של רוברט אלטמן '3 נשים' (1988) הושפע אף הוא מ'פרסונה', כששלי דובאל וסיסי ספייסק מתחילות להחליף ביניהן תפקידים.
תלבושתה של ליב אולמן בסרט (סרט מצח שחור, צוארון הדוק שחור, מכנסים שחורים), מהדהד בתלבושת של פפר ברינקל כ'מישל' בסרט העצמאי מ-2007 Let Them Chirp Awhile, של הבמאי ג'ונתן בלישטין. בלישטין קיבל השראה מהדמיון שמצא בין שתי הדמויות הנפרדות.
רובוטריקים (סרט)

| --- | --- |

כרזת הסרט בארצות הברית
 מבוסס על:  Transformers 
 בימוי:  מייקל ביי 
 הופק בידי:  סטיבן ספילברג לורנזו די בונאבנטורה איאן ברייס טום דיסנטו דון מרפי
 תסריט:  תסריט רוברטו אורקי אלכס קורצמן סיפור רוברטו אורקי אלכס קורצמן ג'ון רוג'רס
 עריכה:  פול רובל גלן סקנטלבורי תומאס א. מולדון
 שחקנים ראשיים:  שיה לה-באף מייגן פוקס ג'וש דוהאמל
 מוזיקה:  סטיב ג'בלונסקי 
 צילום:  מיצ'ל אמונדסן 
 מדינה:  ארצות הברית 
 חברת הפקה:  דרימוורקס הסברו Di Bonaventura Pictures
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית 3 ביולי 2007 ישראל 12 ביולי 2007
 משך הקרנה:  144 דקות
 שפת הסרט:  אנגלית 
 סוגה:  סרט פעולה, סרט מדע בדיוני, פלישת חייזרים 
 מקום התרחשות:  וושינגטון די. סי., ניו מקסיקו, לונג ביץ', לוס אנג'לס, סן דייגו 
 תקציב:  $150,000,000
 הכנסות:  $709,709,781
 הכנסות באתר מוג'ו:   transformers06
 www.transformersmovie.com
 דף הסרט ב־IMDb
 
רובוטריקים (באנגלית: Transformers) הוא סרט פעולה ומדע בדיוני אמריקאי, אשר מבוסס על זיכיון צעצועים בעל אותו שם שנוצר על ידי Takara והסברו. הסרט בוים על ידי מייקל ביי והופק על ידי סטיבן ספילברג.
בסרט מככב שיה לה-באף בתור סאם וויטוויקי, המגלה מפה לעבר ה"אול-ספארק" (All-Spark): אובייקט אנרגיה שמהווה מקור חיים בשביל הרובוטים הגיבורים שנקראים "רובוטריקים", אך מהווה גם מטרה לרובוטים ששואפים להרוס את היקום שנקראים "שקרניקים". שני הצדדים האלה נלחמים אלה באלה כבר אלפי שנים בכוכב הבית שלהם שנקרא "סייברטרון".
מאז יציאתו לאקרנים ב-3 ביולי 2007 בהפצת סרטי פרמאונט, הסרט היה הצלחה קופתית וזכה לביקורות מעורבות. למרות זאת הסרט זכה במספר מועמדויות לפרסים, ביניהם 3 מועמדויות לפרס אוסקר על אפקטים, עריכת סאונד ועיבוד סאונד, פרס ה-MTV על "סרט הקיץ שעדיין לא נצפה" וכן בפרס ראזי על שחקן המשנה הגרוע ביותר (ג'ון ווייט). שיה לה-באף זכה בפרס השחקן הצעיר.
הסרט משמש כראשון בסדרת הסרטים "רובוטריקים", הכוללת שמונה סרטים באורך מלא.
עלילה

מחנה צבאי של ארצות הברית בקטר מותקף על ידי כוחות השקרניקים, כאשר השקרניק "בלאק-אאוט", פוגע בקווי ההגנה של ארצות הברית ומשבש מכשירים טכנולוגיים. צוות לוחמי כוח ריינג'רס ששרדו את המתקפה בבסיס הצבאי, בפיקוד קפטן ויליאם לנוקס, מצליחים להימלט למדבר, שם הם נתקלים בשקרניק האימתני סקורפונוק. הפנטגון מקבל רמז יחיד לפלישה בצורת צלילים שנשמעו מהרובוטים העוינים. מנתחת אותות מאוסטרליה מצליחה לעלות על התדר ומפרשת אותו כמתקפה חוצנית על כדור הארץ.
תלמיד התיכון סאם וויטוויקי מקבל רישיון נהיגה וקונה את המכונית הראשונה שלו: שברולט קמארו משנת 1967. השברולט היא למעשה הרובוטריק "באמבלבי" ששינה את צורתו למכונית. באמבלבי מגן על סאם ועל חברתו מיקאלה מהשקרניק "בריקייד", לפני ששאר הרובוטריקים מגיעים לכדור הארץ (אופטימוס פריים, איירון הייד, ג'אז ורטצ'ט) כמטאורים ולובשים צורה של כלי רכב. הרובוטים מחפשים אחר ה"אול-ספארק", קוביית אנרגיה שיכולה לתת חיים לכל דבר מכני והיא זו שיצרה את כוכב הבית של הרובוטים, "סייברטרון".
השקרניקים מחפשים אחר המשקפיים של סבו של סאם, ככל הנראה הוטבעו על משקפיים אלו קואורדינטות המובילות לעבר ה"אול-ספארק" על ידי מגה-טרון, מנהיג השקרניקים. ארגון סודי שמצא את מגה-טרון יוצא לתפוס את סאם, שבינתיים התחבר עם הרובוטריקים ומגלה שעתיד העולם מונח על כתפיו.
המלחמה בין הרובוטריקים, השקרניקים ובני האדם מתחילה כשמגה-טרון מתעורר ומנהיג את כוחותיו הרבים נגד בני האדם והרובוטריקים יחד, אף על פי שבני האדם עצמם לא סומכים על הרובוטריקים ולהפך.
אחרי קרב בין שני הצדדים, שני הצדדים של הרובוטים סופגים פגיעות קשות ואבדות. הסרט נגמר כשאופטימוס פריים שולח הודעה לרובוטים שבכוכבים האחרים, שאומר להם שכעת כדור הארץ הוא ביתם והם יישארו שם כדי להגן עליו מפני רשע חוצני.
שחקנים ראשיים ודמויות > בני האנוש

שיה לה-באף - סאם וויטוויקי, נער בן 17 המחזיק במפתח להצלת המין האנושי. הגיבור הראשי של הסרט.
מייגן פוקס - מיקאלה ביינס, חברתו של סאם. אביה הוא גנב מכוניות.
ג'וש דוהאמל - קפטן ויליאם לנוקס, מפקד כוח ריינג'רס בקטר, שמצליח לברוח מהמחנה הצבאי לפני שזה מושמד על ידי השקרניק "בלאק-אאוט".
טייריס גיבסון - רוברט אפס, סמל מחלקה אפרו-אמריקאי בקר קדמי ביחידת המבצעים המיוחדים של חיל האוויר של ארצות הברית שמשרת בכוח של לנוקס.
ג'ון טורטורו - הסוכן סימונס, ראש מדור 7 (סוכנות חשאית שמצאה את מנהיג השקרניקים, מגה-טרון, וכעת חוקרת אותו ומאמינה כי זהו זן מתקדם ממאדים). סימונס מנסה לתפוס ולחקור את באמבלבי.
רייצ'ל טיילור - מגי מדסן, מנתחת אותות.
אנתוני אנדרסון - גלן וויטמן, האקר מחשבים שמפצח את שפת הרובוטים.
ג'ון ווייט - ג'ון קלר, שר ההגנה של ארצות הברית.
קווין דאן - רון וויטוויקי, אביו של סאם.
ג'ולי וויאט - ג'ודי וויטוויקי, אימו של סאם.
ברני מק - בובי בוליביה, מוכר מכוניות שמוכר לסאם את באמבלבי, בעוד זה בצורת שברולט קמארו מודל 1967.
טרוויס ואן וינקל - טרנט
שחקנים ראשיים ודמויות > הרובוטריקים

הרובוטריקים הם הרובוטים שמגיעים לכדור הארץ כדי להציל את האנושות מהשקרניקים. אף על פי שהרובוטריקים דומים מאוד לשקרניקים, הם לא כאלה. הרובוטריקים מאמינים בשלום ובאחווה, ומאמינים שבני האדם הם לא פרמיטיבים חסרי כל שכל משמעותם ביקום שווה לאפס, הרובוטריקים מאמינים שבני האדם הם יצורים חכמים וטובי לב.
אופטימוס פריים (Optimus Prime, מדובב על ידי פיטר קאלן) - פריים הוא הרובוטריק הכי חזק, הכי חכם והכי מגניב והוא גם המנהיג של הרובוטריקים. פריים מנסה לעצור את השקרניקים, הוא גם אויבו הוותיק של מגה-טרון. פריים יכול להפוך למשאית מדגם פיטרבילט 379.
באמבלבי (Bumblebee, מדובב על ידי מארק ריינס) - באמבלבי הוא רובוט ישר וטוב לב, הוא חייל שמאמין שבני האדם הם טובים. הוא מאבד את כושר הדיבור שלו בעת קרב ומשתמש בגלי רדיו כדי לתקשר עם בני האדם. באמבלבי יכול להפוך לשברולט קמארו משנת 1967, מאוחר יותר הוא הופך לשברולט קמארו משנת 2008.
ג'אז (Jazz, מדובב על ידי דריוס מקרארי) - הרובוטריק הקטן ביותר, ג'אז הוא הלוחם הטוב ביותר של אופטימוס, וג'אז שואף להבין את תרבות בני האדם. נהרג על ידי מגה-טרון הדרך: מגה טרון חצה אותו לשתיים, ג'אז יכול להפוך למכונית ספורט קטנה מדגם פונטיאק סולסטייס.
איירונהייד (Ironhide, מדובב על ידי ג'ס הרנל) - לוחם פזיז וחזק, איירון הייד תמיד הראשון שהולך לקרב. הוא חברו הוותיק של אופטימוס ומסיבה לא ידוע יש לו מבט אפל על החיים. איירון הייד יכול להפוך למשאית מדגם GMC טופקיק.
רטצ'ט (Ratchet, מדובב על ידי רוברט פוקסוורת') - רטצ'ט הוא "הרופא" של הרובוטריקים, יש לו צורך עז למלא את החובה שלו ולהגן על החיים. רטצ'ט יכול להפוך להאמר מדגם H2.
שחקנים ראשיים ודמויות > השקרניקים

השקרניקים הם הרובוטים הרעים שמגיעים לכדור הארץ, על מנת לחפש את האול-ספארק, מנסים לקחת מסאם את משקפי סבו, עליהם חרוט מיקומו של האול-ספארק. מנהיגם, מגה-טרון, חיפש אחר האול-ספארק אך התרסק בחוג הארקטי, ונמצא על ידי ארצ'יבלד וויטוויקי. לשקרניקים שפה משלהם המורכבת מצלילים משונים
מגה-טרון (Megatron, מדובב על ידי הוגו ויבינג) - מנהיג השקרניקים. מגה-טרון התרסק בכדור הארץ בחיפוש אחר ה"אול-ספארק". הוא נלקח על ידי מדור 7 ונחקר על ידם. מגה-טרון הוא אחד הרובוטים החזקים והאכזריים ביותר. בעל יכולת שאגה, הוא שונא בני אדם, הנבל הראשי של הסרט. נהרג על ידי סאם וויטוויקי הדרך: סם דחף לו את הקובייה לבטן ואז נהרג. מגה-טרון יכול להפוך למטוס חייזרי.
סטארסקרים (Starscream, מדובב על ידי צ'ארלי אדלר) - סגנו של מגה-טרון. סטארסקרים שונא את מגה-טרון ורוצה למרוד בו ולהפילו ולשלוט בכוח ה"אול-ספארק". הנבל המשנה של הסרט. סטארסקרים יכול להפוך למטוס קרב מדגם F-22 ראפטור.
בריקייד (Barricade, מדובב על ידי ג'ס הארנל) - שקרניק רשע שמסתובב בחופשיות בכדור הארץ כשהוא מתחזה למכונית משטרה מדגם דודג' צ'ארג'ר
פרנזי (Frenzy, מדובב על ידי רנו וילסון) - השקרניק הקטן ביותר, שיכול להתחבר לבריקייד. תפקידו של פרנזי הוא לרגל אחרי האנושות, הוא לוחם חזק כמו הרובוטים הגדולים יותר והוא יכול לירות דיסקים מהחזה שלו. פרנזי יכול להפוך לנגן דיסקים. נהרג בידי עצמו הדרך: פרנזי זרק דיסקית ונפגע ממנע ופרצופו נחצה.
בונקראשר (Bonecrusher, מדובב על ידי ג'ימי ווד) - שקרניק עצבני ששונא כל דבר, היחיד שממנו בון-קראשר חושש הוא מגה-טרון. בון-קראשר יכול להפוך לרכב קרבי משוריין מדגם באפלו H מיין. נהרג בידי אופטימוס הדרך: חרב שופדה לו דרך הסנטר.
בלאק-אאוט (Blackout) - השקרניק הגדול ביותר, הוא נאמן מאוד למגה-טרון ויכול לירות קרני לייזר חזקות שיכולים להשמיד כל דבר. בלאק-אאוט יכול להפוך למסוק קרבי מדגם MH-53 "פייבלו". נהרג בידי לנוקס הדרך: נורה הרבה פעמים ונהרג.
סקורפונוק - השקרניק היחיד שיכול להפוך לבעל-חיים, סקורפונוק יכול להפוך לעקרב מכני גדול שצד את אויביו באותן דרכים שמאפיינות עקרב אמיתי.
דווסטאטור (Devastator) - דווסטאטור הוא לוחם חזק מאוד שמשוריין בכל איבר בגופו. הוא יכול להפוך לטנק מדגם M1 אברהמס.
צילום

צילום הסרט עצמו החל ב-22 באפריל 2006 בבסיס חיל האוויר של ארצות הברית "הולומן", ונמשך כ-83 ימים. רוב הסצנות אשר צולמו באתר זה, צולמו בחולות הלבנים ליד הבסיס, כאשר הסצנה הזו כללה סצנת אקשן גדולה. צבא ארצות הברית באותו אזור שיתף פעולה עם ביי וסיפק לו כלי רכב וכלי טיס צבאיים.
בנוסף, שיתוף פעולה שכזה הוביל את "רובוטריקים" להיות הסרט הראשון שצולם בפנטגון ובסכר הובר מאז פיגועי 11 בספטמבר. שני מסוקי קרב סודיים מדגם CV-22 Osprey tiltrotor צולמו בסרט, בעוד לצבא ארצות הברית יש רק שלושה מאותו דגם סודי.
לאחר מכן הצוות צילם את הסרט ב"שדה התעופה הוגס" בפלייה ויסטה, כולל שישה שבועות של סצנת אקשן גדולה בלוס אנג'לס. צילום הסרט נגמר ב-24 בספטמבר 2006, אף על פי שצילומים נוספים התקיימו באנטארקטיקה ובדטרויט, צילומים אלה נגמרו לבסוף ב-5 באוקטובר.
ביי לא רצה שההבטים של האנימציות בסרט יתגברו על האלמנטים של סרט אקשן, והוא הוציא את כל 151 מיליון הדולרים של התקציב על יותר מ-14 קטעי אקשן, כדוגמת ההתנגשות החזיתית בין בונקראשר לאוטובוס. אפקטי KNB סיפקו בובה של פרנזי, ודגם של באמבלבי בגובה של 6 מטר סופק ונבנה על ידי FXPerts. בנוסף נבנתה גרסה כחולה עם נקודות "כליאת תנועה" של ראשו של אופטימוס פריים ורגליו של מגה-טרון. אנשי הפעלולים שישבו במכוניות של הרובוטריקים והשקרניקים נאלצו ללבוש בגדים ומסכות בצבע שחור כדי שלא ייראו בזמן צילומי הסרט, משום שהרובוטים לא צריכים נהג בכלי הרכב שאליהם הם הופכים.
עיצוב ואפקטים

עבודת עיצוב הסרט החלה ביוני 2005, כאשר "האסברו" השתלבה בתהליך והחלה לעזור באופן רציני בעיצוב הרובוטים של הסרט - זאת משום שהאסברו היא האחראית על ייצור אלפי דגמי הרובוטריקים והשקרניקים לאורך השנים. אופטימוס פריים היה הדמות שעליה יוצרי הסרט הסכימו שהמראה שלה יישאר "קלאסי" ולא ישתנה באופן קיצוני. במקור, גובהה של המשאית אליה אופטימוס פריים הופך הוא בין 6–7 מטר, לכן הבמאי ביי בחר במשאית מדגם פיטרבילט 379, שהפכה את גובהו של אופטימוס ל-8.5 מטר. ביי גם הוסיף ציורי אש על גופו של אופטימוס כדי להעניק לו מראה בוגר ו"מגניב" יותר, לפי דברי הבמאי. ביי גם שינה מעט את עיצוב פניו של אופטימוס, נותן לו מראה הרבה יותר טוב והרבה יותר מתאים לסרט באורך מלא והרבה יותר אנושי. למרות זאת, מגה-טרון קיבל מראה לא אנושי בכלל (אף על פי שבסדרות האנימציה ובצעצועים יש לו מראה של נבל אנושי). המראה החדש של מגה-טרון נותן לו מראה מפחיד הרבה יותר, מראה שמתאים לרובוט המתכוון להשמיד את כדור הארץ. בנוסף ביי שינה את שינוי הצורה של מגה-טרון - במקור מגה-טרון אמור להפוך לאקדח מדגם "וולטר P38", אך כעת מגה-טרון הופך למטוס קרב חייזרי. הכותבים אמרו ש"להפוך את מגה-טרון לאקדח זה כמו להפוך את דארת' ויידר לחרב האור שלו". שינוי גדול נוסף היה ברובוט החביב באמבלבי, מורפי רצה שבאמבלבי יהפוך למכונית מדגם חיפושית, אך ביי החליט שבאמבלבי יהפוך לשברולט קמארו, כדי להעניק לבאמבלבי מראה טוב יותר וכדי שלא תהיה התנגשות עם מכונית הפלא "הרבי" שהיא חיפושית מדברת. גם שאר הרובוטריקים קיבלו מראה מבוגר יותר וכולם נוצרו לפי דגמי המכוניות של ג'נרל מוטורס, מטעמי חיסכון בתקציב. כל שינויי הצורה של הרובוטריקים כאשר הם הופכים למכוניות ולהפך נלקח מסדרות האנימציה (הקול לעולם לא שונה, וביי הרגיש שהוא חב לאוהדים של הרובוטריקים את הקול הזה). בביצוע הרובוטים על המסך הגדול, מייקל ביי השתמש בחקר תנועות מתקדם ובריאליסטיות כדי להמחיש את תנועות הרובוטים. במטרה להראות שהשקרניקים פלשו לכדור הארץ, הם קיבלו מראה לא אנושי (שלא כמו בסדרות), דבר זהה היה גם לרובוטריקים. בסדרות עיצוב הרובוטריקים היה מרובע יותר וחסר עומק, ביי רצה לשנות זאת ולכן עיצב כל דמות עם אלפי חלקיקים נראים לעין, מה שנתן להם מראה ריאליסטי והראה עד כמה הרובוטים האלה באמת גדולים וחזקים. נושא הסרט נותן לרובוטים אספקט אנושי מבחינת המעשים והרגשות שיש להם. עיני הרובוטים נראים כמו עדשות מצלמה, ולא כמו עיניים מזכוכית. ביי הורה ליוצרי האנימציה לראות כמה סרטי אמנויות לחימה כדי להבליט את תנועות הרובוטים.
חברת "Industrial Light & Magic" עבדה על האפקטים הממוחשבים, כאשר לצורך הענקת הפרטים העשירים לדמויות נדרשו 38 שעות רינדור לכל פריים ופריים מהסרט, ולכל דמות מודל דיגיטלי מכל צד ומכל בחינה.
סרטי המשך

ב-30 במאי 2007, דרימוורקס הסכימה לעוד שני סרטי המשך לסרט הנוכחי. שיה לה באף, מייגן פוקס, ג'וש דוהאמל, טייריס גיבסון ופיטר קאלן חתמו על חוזה להשתתפות בסרט המשך אחד, בעוד הבמאי מייקל ביי הוחתם לשמש כבמאי הסרט. שם הסרט השני הוא רובוטריקים 2: הנקמה (Transformers: Revenge of the Fallen). הסרט יצא לאקרנים ב-19 ביוני 2009. הסרט השלישי בסדרת הסרטים הוא רובוטריקים 3: אפלת הירח (Transformers: Dark of the Moon) שיצא לאקרנים ב-29 ביוני 2011.
בנוסף שוחררו לאקרנים הסרטים רובוטריקים 4: עידן ההכחדה, רובוטריקים: האביר האחרון ובאמבלבי ללא שיה לה באף. ב-2021 אף פורסם שם סרט נוסף בסדרה שייקרא רובוטריקים: עליית החיות (Transformers: Rise of the Beats) בכיכובם של אנתוני ראמוס ודומיניק פישבק בבימויו של סטיבן קאפל ג'וניור.
ראו גם

הרובוטריקים
רובוטריקים 2: הנקמה
רובוטריקים 3: אפלת הירח
הערות שוליים

↑  Transformers - Awards - IMDb
| רובוטריקים |
| --- | --- | --- |
| יוצרים | הסברו • טאקארה טומי (אנ') • הנרי אורנשטיין |  |
| דמויות | אופטימוס פריים • מגהטרון • באמבלבי • סטארסקרים |  |
| סדרות אנימציה | הרובוטריקים • מלחמות החיות • מכונות חיות • רובוטים במסווה • ארמדה • אנרג'ון • סייברטרון • רובוטריקים אנימייטד • פריים • המלחמה על סייברטרון |  |
| קומיקס | רובוטריקים (מארוול קומיקס) • רובוטריקים (Dreamwave) • רובוטריקים (IDW Publishing) |  |
| סרטים | רובוטריקים: הסרט • רובוטריקים (2007) • הנקמה • אפלת הירח • עידן ההכחדה • האביר האחרון • באמבלבי • עליית החיות • ההתחלה |  |
| שירים | "What I've Done" • "New Divide" • "Back to Life"‏ |  |

| סטיבן ספילברג |
| --- | --- | --- |
| סרטים שביים | שוגרלנד אקספרס (1974) • מלתעות (1975) • מפגשים מהסוג השלישי (1977) ‏• 1941 (1979) • שודדי התיבה האבודה (1981) • אי.טי. (1982) • אזור הדמדומים: הסרט (1983) • אינדיאנה ג'ונס והמקדש הארור (1984) • הצבע ארגמן (1985) • אימפריית השמש (1987) • אינדיאנה ג'ונס ומסע הצלב האחרון (1989) • תמיד (1989) • הוק (1991) • פארק היורה (1993) • רשימת שינדלר (1993) • פארק היורה: העולם האבוד (1997) • אמיסטד (1997) • להציל את טוראי ריאן (1998) • אינטליגנציה מלאכותית (2001) • דו"ח מיוחד (2002) • תפוס אותי אם תוכל (2002) • טרמינל (2004) • מלחמת העולמות (2005) • מינכן (2005) • אינדיאנה ג'ונס וממלכת גולגולת הבדולח (2008) • הרפתקאות טינטין: תעלומת החד-קרן (2011) סוס מלחמה (2011) • לינקולן (2012) • גשר המרגלים (2015) • העי"ג (2016) •‏ העיתון (2017) • שחקן מספר אחת (2018) • סיפור הפרברים (2021) • הפייבלמנים (2022) |  |
| סרטים שהפיק | פולטרגייסט (1982) • גרמלינס (1984) • בחזרה לעתיד (1985) • הגוניס (1985) • סיפור אמריקאי (1986) • זהירות הבית מתפרק (1986) • יום במלכודת (1987) • המסע לעמק החלומות (1988) • מי הפליל את רוג'ר רביט (1988) בחזרה לעתיד 2 (1989) • ארכנופוביה (1990) • בחזרה לעתיד 3 (1990) • ג'ו נגד הוולקנו (1990) • פסגת הפחד (1991) • פייבל במערב הפרוע (1991) • קספר (1996) • טוויסטר (1996) • גברים בשחור (1997) • פגיעה קטלנית (1998) • המסכה של זורו (1998) פארק היורה 3 (2001) • גברים בשחור 2 (2002) • האגדה של זורו (2005) • זכרונותיה של גיישה (2005) • גיבורי הדגל (2006) • מכתבים מאיוו ג'ימה (2006) • רובוטריקים (2007) • לכודים ברשת (2008) • רובוטריקים 2 (2009) • רובוטריקים 3: אפלת הירח (2011) • גברים בשחור 3 (2012) • מסע של מאה צעדים (2014) • עולם היורה (2015)  • העי"ג (2016) •‏ העיתון‏ (2017) • שחקן מספר אחת (2018) • עולם היורה: נפילת הממלכה (2018) • עולם היורה: עולם חדש (2022) • הפייבלמנים (2022) |  |
| סדרות שהפיק | עלילות טייני טון (1990-92) • אנימניאקס (1993-98) • פינקי והמוח (1995-98) • אחים לנשק (2001) • The Pacific (2010) • השמיים נופלים (2011-15) • עולם היורה: מחנה הקרטיקון (2020-22) • עולם היורה: תאוריית הכאוס (2024-) |  |
| --- | --- |
בקרת זהויות :  LCCN: no2007057486   WorldCat (עם LCCN): no2007-057486 
המשאית מדגם פיטרבילט 379 ("אופטימוס פריים")
טנדר ה-GMC מדגם טופקיק ("איירונהייד")
מכונית הספורט פונטיאק מדגם סולסטייס ("ג'אז")
רכב ההצלה האמר מדגם H2 ("ראטצ'ט")
השברולט מדגם קמארו מודל 1967 ("באמבלבי")
השברולט מדגם קמארו מודל 2008 ("באמבלבי")
לומז'ה

לוֹמְזָ'ה (בפולנית: Łomża) היא עיר במזרח פולין, שוכנת על גבעה מעל נהר הנַרֶב כ-81 ק"מ מביאליסטוק ו-150 ק"מ מוורשה. לומז'ה נוסדה בסביבות שנת 1000, מעט דרומית למיקומה הנוכחי.
במאה ה-15 היוותה העיר צומת חשוב בנתיב המסחר בין פרוסיה לפולין. באותו זמן נחשבה העיר לשלישית בחשיבותה במאזוביה, אחרי ביאליסטוק וסובלקי.
יהדות לומז'ה

לפני מלחמת העולם השנייה היהודים מנו כ-10,000 איש והיוו כרבע מכלל התושבים בעיר. הם התגוררו כמעט כולם במרכז העיר והתפרנסו ממסחר, מיעוטם ממלאכה. רוב יהודי לומז'ה היו מתנגדים ברוחם וציונים בהשקפתם. בעיר היה בית כנסת גדול ומפואר אחד, בנוסף לכעשרה קטנים יותר שהיו מפוזרים ברחובותיה המרכזיים של העיר. רבי יהושע לייב דיסקין שימש ברבנות העיר במשך שנים רבות.
עם פרוץ הקרבות של מלחמת העולם הראשונה באזור, העיירה קלטה יהודים מניקסוויזנה הסמוכה והם השתלבו בקהילה.
ישיבת לומז'ה נוסדה בשנת 1883. במשך כל שנות קיומה הייתה מן הישיבות הגדולות שבפולין. מייסדה היה הרב אליעזר שולביץ, מתלמידי הרב ישראל מסלנט, שבשנת 1921 עלה לארץ ישראל וייסד את ישיבת לומז'ה בפתח תקווה בשנת תרפ"ו.
בין השנים 1887 ו-1910 כיהן הרב מלכיאל צבי טננבוים, שנודע על שם ספרו דברי מלכיאל, כרבה של לומז'. הרב טננבוים נלחם ברוחות ההשכלה שנשבו בעירו, נלחם נגד החדר המתוקן, בתי הספר הכלליים והתנועה הציונית.
בלומז'ה היו מוסדות יהודיים נוספים: בית חולים יהודי, בתי אבות, בתי יתומים, אגודות ספורט "מכבי", עיתון מקומי "לאָמזער שטומע" ותנועות נוער מכל הזרמים: הנוער הדתי, "בית"ר" ו"השומר הצעיר".
בית הכנסת הגדול בלומז'ה היה בית כנסת וקהילה יהודית אורתודוקסית, אשר שכן בפינתה הדרום-מזרחית של הכיכר המרכזית בעיר בצומת הרחובות גיילצ'ינסקה (Giełczyńska) וסנאטורסקה (Senatorska) של ימינו. המבנה, שתוכנן בסגנון רונדבוגנסטיל (Rundbogenstil) על ידי האדריכל אנריקו מרקוני, הושלם בשנת 1889 ושימש כבית תפילה עד שנהרס על ידי הנאצים בין השנים 1939–1941, במהלך מלחמת העולם השנייה.
יצחק אייזיק הלוי הרצוג, הרב הראשי האשכנזי של ארץ ישראל ואחר כך של מדינת ישראל, נולד בלומז'ה. בנו, חיים הרצוג, נשיאה השישי של מדינת ישראל, ביקר בעיר בשנת 1992.
יהדות לומז'ה > בשואה

ב-10 בספטמבר 1939 נכבשה לומז'ה בידי הגרמנים לאחר הפצצות כבדות, ואלו ירו למוות במאות מיהודיה. כעבור 18 יום הועברה העיר לשלטון סובייטי בהתאם להסכם ריבנטרופ–מולוטוב.
ב-24 ביוני 1941, בתחילת מבצע ברברוסה, שבו הגרמנים לעיר, והטילו על יהודיה גזירות שונות, ובהן חובת ענידת טלאי צהוב וחובת ביצוע עבודות כפייה, וזאת תוך מעשי התעללות ורצח. במהלך חודש יולי רצחו הגרמנים כ-2,000 מיהודי העיר בבורות ירי ביער גלצ'ין הסמוך, כשחלקם נקברו בחיים. ליישוב הובאו יהודים מכפרי הסביבה לרבות משניאדובה.
ב-12 באוגוסט 1941 רוכזו כל יהודי העיר הנותרים בגטו מוקף גדר תיל שהוקם בה, אליו הובאו גם יהודים מיישובי הסביבה, ואשר מספר יושביו הגיע לכ-10,000 עד 18,000 איש. מעת לעת רצחו הגרמנים מאות יהודים מהגטו וחלק מהם הועברו לוסילקוב הסמוכה. ב-17 בספטמבר 1941 נרצחו כ-2,000 יהודים נוספים מהגטו ביער גלצ'ין. ב-1 בנובמבר 1942 נערכה בגטו שבעיר אקציית חיסול, בה הועברו כ-8,000 עד 10,000 יהודים למחנה מעבר בזמברוב, ממנו הועברו באמצע ינואר 1943 לאושוויץ.
לקריאה נוספת

ספר זיכרון לקהילת לומז'ה בעריכת ד"ר יום טוב לוינסקי. הוצאת ארגון עולי לומז'ה בישראל, תשי"ג 1952 (באתר ספריית ניו יורק).
יעקב טוביאש, ספר זיכרון, עם הספר, 1971. טוביאש היה איש חינוך שניהל את בית-היתומים בלומז'ה, לפני שעלה ארצה והשתקע בצפת.
מ. צאנין, לומז'ה בתוך: תל עולם: מסע על פני מאה קהילות נחרבות, תל אביב: המנורה, 1962. עמ' 194–197 (תיאור של המקום מיד לאחר מלחמת העולם השנייה ומבט האוכלוסייה המקומית על חיסול היהודים והשימוש בשללם)
הערות שוליים

↑  הפרדס, טבת תשכ"ו, עמוד 42
| --- | --- |
בקרת זהויות :  NLI: 987007559793605171  BnF: cb155695115 (data)  GND: 4372349-4  LCCN: n84203087  MusicBrainz: 3ef6e1d3-9741-4eb1-883d-00954d2f08e3  NKC: ge191167  SUDOC: 186126697  VIAF: 141949490   WorldCat (עם VIAF): 141949490 
בית הכנסת הגדול בלומז'ה שנהרס בשנת 1941
תומאס ברבוסקה

| --- | --- |
אין תמונה חופשית
 לידה:  3 במרץ 2003 (בן 21) טומס ריבר, ארצות הברית ארצות הברית 
 מדינה:  ארצות הברית 
 תקופת הפעילות:  מ-2012 
 פרופיל ב-IMDb
 
תומאס ברבוסקה (באנגלית: Thomas Barbusca; נולד ב-3 במרץ 2003) הוא שחקן אמריקאי. הוא ידוע בזכות גילום צ'יפ פמברטון, אחד משלושת הילדים בקומדיית המצבים "המיק" (אנ').
ביוגרפיה

ברבוסקה נולד בשנת 2003 בטומס ריבר, ניו ג'רזי למשפחה ממוצא איטלקי, ומתגורר כיום בקליפורניה. לברבוסקה אחות גדולה בשם בריאל, גם היא שחקנית.
קריירה

בשנת 2012 שיחק בפרק בסדרה "קונאן" ובפרק בסדרה "הנורמלים החדשים".
בשנת 2016, ברבוסקה לוהק לתפקיד ראש בקומדיית המצבים "המיק". הוא גילם את אחד מילדי המשפחה "צ'יפ פמברטון". בשנת 2016 שיחק בסרט "חטיבת הביניים או שנות חיי הגרועות ביותר" המבוסס על רומן מ-2011 באותו שם מאת ג'יימס פטרסון וכריס טבטס.
בשנת 2018 שיחק בסרט המותחן "חיפוש". שנה לאחר מכן שיחק בסרט "מבוגר אחראי" לצד פיט דייווידסון ובתפקיד חוזר בסדרת הטלוויזיה "משפחה בהפרעה".
בשנת 2020 דיבב בסדרה של נטפליקס, "הפכים סולארים".
בשנת 2021 דיבב בסרט האנימציה "הבאג של רון" ושיחק גם בסדרות הטלוויזיה "נפילות חדות" ו"צ'אד". ביולי אותה שנה, לוהק ברבוסקה, לתפקיד בסרט הקולנוע "הנערה הכי בת-מזל בעולם".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | The Last Time You Had Time | דאנקן |  |
| 2015 | Tag | ילד במגרש משחקים |  |
| 2016 | חטיבת הביניים: השנים הגרועות של חיי (אנ') | ליאו |  |
| 2018 | חיפוש | קודי |  |
| 2019 | מבוגר אחראי (אנ') | וויל סטייסי |  |
| 2021 | North Hollywood | אלתר בוי |  |
| 2021 | הבאג של רון | ג'יידן | דיבוב |
| 2022 | הנערה הכי-בת מזל בעולם | ארתור פינמן |  |
| 2023 | נעדרת | קודי |  |
| 2024 | The Real Bros of Simi Valley: High School Reunion | קרטר |  |
| 2024 | טתניקים (אנ') | רובי |  |
| TBA | The Studio | דאג |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | קונאן | ילד | פרק: "Where There's Smoke, There's Gladys the Smoker" |
| 2012–2013 | הנורמלים החדשים (אנ') | דוני | 2 פרקים |
| 2012–2013 | הבחורה החדשה | גלן אילי | פרק: "Winston's Birthday" |
| 2013 | בגוף ההוכחה (אנ') | ילד צעיר | פרק: "Abduction, Part II" |
| 2013 | סאם וקאט | בילי | פרק: "#PeezyB" |
| 2014 | האנטומיה של גריי | לינק מקניל | 5 פרקים |
| 2014 | קלארנס (אנ') | מלאקווין | דיבוב; פרק: "Dollar Hunt" |
| 2014 | סדנה לעצבים | ג'סטין | פרק: "Charlie Gets Trashed" |
| 2015 | חסרי בושה | ילד | פרק: "Tell Me You F**King Need Me" |
| 2015 | משפחת רעם | סדריק | פרק: "Who's Your Mommy?" |
| 2015 | הליגה | קופר האריס (הבריון) | פרק: "The Bully" |
| 2015 | Resident Advisors | מילו | פרק: "Motivational Speaker" |
| 2015 | קיץ אמריקני חם ורטוב: היום הראשון במחנה (אנ') | דרו | 7 פרקים |
| 2015 | אימה אמריקאית: המלון | ג'ימי | 3 פרקים |
| 2016 | פריצ'ר | כריס שנק | 2 פרקים |
| 2016 | קירבי באקטס | לוי | 2 פרקים |
| 2016 | Another Period | ג'יי דנסמית' | פרק: "Annulment" |
| 2016 | Tween Fest | פטיביץ' | סדרת רשת; 2 פרקים |
| 2017 | Ryan Hansen Solves Crimes on Television | ג'ונתן סקיז | פרק: "Joel McHale Is: Ryan Hansen" |
| 2017 | כל יום מחדש | פין | 2 פרקים |
| 2017–2018 | המיק (אנ') | צ'יפ פמברטון | תפקיד ראשי (2 עונות); 37 פרקים |
| 2018 | Champaign ILL | קייד | פרק: "Supreme Brick" |
| 2018–2019 | The Kids Are Alright | דייבי | 3 פרקים |
| 2019 | משפחה בהפרעה | ג'וב בלו' הצעיר | 3 פרקים |
| 2019–2020 | עושה בית ספר (אנ') | אלכס פייפר | 5 פרקים |
| 2020 | The Real Bros of Simi Valley | תלמיד תיכון מס' 2 | 4 פרקים |
| 2020–2021 | הפכים סולארים | עדן | דיבוב; 4 פרקים |
| 2021 | נפילות חדות (אנ') | ורנר | 6 פרקים |
| 2021–2024 | Chad | ריד | 9 פרקים |